**Ministru kabineta noteikumu projekta**

**"Grozījumi Ministru kabineta 2013. gada 17. septembra noteikumos Nr. 826 "Valsts aizsardzības militāro objektu un iepirkumu centra publisko maksas pakalpojumu cenrādis"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk - MK) noteikumu projekts "Grozījumi Ministru kabineta 2013. gada 17. septembra noteikumos Nr. 826 "Valsts aizsardzības militāro objektu un iepirkumu centra publisko maksas pakalpojumu cenrādis"" sagatavots ar mērķi noteikt samaksu par Valsts aizsardzības militāro objektu un iepirkumu centra (turpmāk - Centrs) no jauna ieviestajam pakalpojumam un aktualizēt izcenojumus maksas pakalpojumiem, kas jau tiek sniegti. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2011.gada 03.maija MK noteikumu Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18.1. apakšpunkts un MK 2017.gada 28.augusta sēdes protokola Nr.41 1.§ 39.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK 2009.gada 15.decembra noteikumu Nr.1418 „Valsts aizsardzības militāro objektu un iepirkumu centra nolikums” 2.6.apakšpunktu Centram ir noteikta funkcija - publisko pakalpojumu sniegšana Aizsardzības ministrijai (turpmāk- AM) un tās padotībā esošām iestādēm, Nacionālajiem bruņotajiem spēkiem, turpmāk – NBS (turpmāk kopā saukta – AM sistēma), kā arī privātpersonām saistībā ar viesnīcas un sporta kompleksa izmantošanu. Savukārt ar iepriekšminētā normatīvā akta 4.2.punktu Centram ir noteiktas tiesības sniegt maksas pakalpojumus un iekasēt maksu par sniegtajiem pakalpojumiem saskaņā ar tiesību aktiem. Pašreiz Centra sniegto maksas pakalpojumu veidu un izcenojumu nosaka MK 2013.gada 17. septembra noteikumi Nr.826 „Noteikumi par Valsts aizsardzības militāro objektu un iepirkumu centra sniegto publisko maksas pakalpojumu cenrādi” (turpmāk – Cenrādis). Cenrādī ir iekļautas 2 pakalpojumu grupas – sporta kompleksa (zāles un baseins) izmantošana un dienesta dzīvojamo telpu īre NBS karavīriem. Cenrāža pielikuma 2. un 3.punktā minētos pakalpojumus Centrs sniedz primāri ar mērķi nodrošināt NBS vajadzības. Publisko pakalpojumu sniegšana ārpus AM sistēmas ietvariem ir nepieciešama, lai varētu nodrošināt sporta zāles un baseina noslodzi laikā, kad tās nav noslogotas AM sistēmas vajadzībām. Līdz ar to šādā veidā tiek nodrošināta valsts budžeta līdzekļu efektīva izmantošana, daļu izdevumu kompensējot ar ieņēmumiem no privātā sektora. Centrs sniedz arī Cenrāža pielikuma 1. un 4.punktā minētos pakalpojumus - nodrošina NBS profesionālā dienesta karavīrus ar dienesta dzīvojamām telpām Cenrādī norādītajos AM valdījumā un Centra bilancē un apsaimniekošanā esošajos objektos. Īres maksa aprēķināta saskaņā ar 2016.gada 12.aprīļa MK noteikumiem Nr. 215 „Dzīvojamās telpas īres maksā ietilpstošo apsaimniekošanas izdevumu aprēķināšanas metodika”. Papildus īres maksai pamatojoties uz likuma „Par dzīvojamo telpu īri” 11.panta piektā daļas 1. punkta noteikumiem maksājams nekustamā īpašuma nodokļa maksājums.Cenrāža pielikuma 1. un 4. punktā minētiem pakalpojumiem netiek piemērots pievienotās vērtības nodoklis saskaņā ar Pievienotās vērtības nodokļa likuma 52.panta pirmās daļas 25.punkta „a” apakšpunktu. Uz Cenrāža pielikuma 1.punktā minētiem pakalpojumiem neattiecās arī Pievienotās vērtības nodokļa likuma 42.panta desmitā daļa. Izmitināšanas pakalpojumi dienesta viesnīcā tiek sniegti tikai NBS profesionālā dienesta karavīriem sakarā ar militārā dienesta pienākumu pildīšanu pēc nepieciešamības, saskaņā ar Militārā dienesta likuma 26.panta pirmo daļu un 55.panta trešo daļu. Izmitināšanas pakalpojumi dienesta viesnīcā nekvalificējās kā izmitināšanas pakalpojumi tūristu mītnē.Cenrādis ir papildināts ar jaunu pakalpojumu - badmintona laukuma izmantošana. Sporta zālē tika rasts tehniskais risinājums lielā laukuma nodalīšanai, tādējādi izveidojot divus atsevišķus laukumus. Tagad vienlaicīgi sporta zāli var izmantot tenisam un badmintonam. Cenrāža 2. un 3.punktā tika precizēta pakalpojumu sniegšanas adrese, atbilstoši 2016. gada 17. oktobra Rīgas pilsētas būvvaldes lēmumam Nr. BV-16-420-ls.Kopš Cenrādis ir stājies spēkā (2014.gada 1.janvārī) tas netika pārskatīts, t.i. 4 gadus. Izpildot MK 2017.gada 28.augusta sēdes protokola Nr.41 1.§ 39.punktā noteikto par cenrāžu aktualizāciju, AM izvērtēja spēkā esošo Cenrādi un secināja, ka ir palielinājušās gan tiešās, gan netiešās izmaksas (īpaši komunālo pakalpojumu izdevumu sadārdzinājums), kas ietekmē maksas pakalpojumu izcenojumus, līdz ar to bija jāizstrādā noteikumu projekts. |
| 3. | Projekta izstrādē iesaistītās institūcijas un publiskas personas kapitālsabiedrības | Centrs, Aizsardzības ministrija. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālo bruņoto spēku karavīri un citas personas, kas var izmantot Centra sniegtos maksas pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu cenām citās iestādēs, tādēļ Projektā noteiktais tiesiskais regulējums būtiski neietekmēs pakalpojumu pieejamību sabiedrībai.Iegūtie finanšu līdzekļi par Centra sniegtajiem publiskajiem maksas pakalpojumiem tiks izlietoti Centra sniegto publisko maksas pakalpojumu faktisko izmaksu segšanai.Projekta tiesiskais regulējums sabiedrības grupām un institūcijām nemaina tiesības un pienākumus, kā arī veicamās darbības. Līdz ar to administratīvais slogs nemainās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 722 210 | 0 | 722 210 | 0 | 722 210 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 722 210 | 0 | 722 210 | 0 | 722 210 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 722 210 | 0 | 722 210 | 0 | 722 210 | 0 | 0 |
| 2.1. valsts pamatbudžets | 722 210 | 0 | 722 210 | 0 | 722 210 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | X | X | X | X | X | X |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Aktualizējot maksas pakalpojumu izcenojumus, atbilstoši Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktajām prasībām, tika izvērtēta katra maksas pakalpojuma nodrošināšanai nepieciešamo izdevumu pozīcija. Aprēķinā tika iekļautas arī uz katra maksas pakalpojuma sniegšanu attiecināmās netiešās izmaksas.Ieņēmumi no sniegtajiem maksas pakalpojumiem un ar to sniegšanu saistītie izdevumi tiek plānoti budžeta programmā 33.00.00 „Aizsardzības īpašumu pārvaldīšana” un tiks izlietoti izdevumu, kas saistīti ar maksas pakalpojumu sniegšanu, segšanai.Detalizēts aprēķins sniegts Projekta sākotnējās ietekmes novērtējuma ziņojuma (anotācijas) pielikumā, kurā norādīta publisko maksas pakalpojumu cenu kalkulācija. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Aizsardzības ministrs R.Bergmanis

Ļeskina, 67301100

olga.leskina@vamoic.gov.lv

D.Fišlina, 67300214

Diana.Fislina@vamoic.gov.lv